


                                                     Z A P I S N I K


s  10. sjednice Vijeća mjesnog odbora Gornje Vrapče, održane 17. veljače 2022.  u prostorijama   MO Gornje Vrapče s početkom u 19,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vinko Lalek, Vlatka Makarun, Denis Šola, Ivan Lalić i Karlo Mandarić. 

NENAZOČNI ČLANOVI VIJEĆA: 
Tanja Djaković.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun

Predsjednik konstatira  da je na sjednici vijeća  nazočno 6 od ukupno 7  članova, što znači da Vijeće može pravovaljano  donositi odluke te otvara  10. sjednicu Vijeća mjesnog odbora s predloženim dnevnim redom:


 DNEVNI RED:


1. Prijedlog Financijskog plana Mjesnog odbora Gornje Vrapče za 2022.
2. Prijedlog zaključka za asfalterski program. 
3. Dopisi i odgovori gradskih ureda.
4. Informacija sa sjednice predstavnika ZET-a, GČ Podsused - Vrapče i MO Gornje Vrapče o uspostavi autobusne linije Horvatnica
5. Zaključci na temelju zahtjeva građana
6. Razno                  



Po jednoglasnom prihvaćanju Dnevnog reda predsjednik daje zapisnik 9. sjednice na usvajanje. Zapisnik 9. sjednice mjesnog odbora jednoglasno je usvojen  te se pristupilo  diskusiji redom po točkama.







ODLUKE


Točka 1.

Raspravljajući o prijedlogu Financijskog plana Mjesnog odbora Gornje Vrapče za 2022.godinu vijeće donosi:

ZAKLJUČAK

Vijeće jednoglasno  prihvaća  dobiveni Prijedlog Financijskog  plana Mjesnog odbora Gornje Vrapče, za 2022.godinu. 

Točka 2.

Vijeće mjesnog odbora jednoglasno prihvaća prethodno predloženi asfalterski program.

Točka 3.

Vijećnici primaju na znanje sljedeće dopise gradskih ureda:

· Gradskog ureda za mjesnu samoupravu, civilnu zaštitu i sigurnost o potrebama  energetske  obnove zgrada u vlasništvu Grada Zagreba .
· Gradskog ureda za prostorno uređenje, izgradnju grada, graditeljstvo, komunalne poslove i promet: KLASA:361-02/22-001/21, UR.BROJ:251-10-53-2/009/22-2, od 02.02.2022.  o pojavi klizišta u ulici Margalići 37. 
· Gradskog ureda za prostorno uređenje, izgradnju grada, graditeljstvo, komunalne poslove i promet: KLASA:340-01/21-001/2909, UR.BROJ:251-10-91-1/015-22, od 03.02.2022.  o izvanrednom održavanju mosta preko potoka Vrapčak u Vrapčanskoj ulici 177.


Točka 4. 

Predsjednik  je upoznao vijećnike o održanom sastanku s predstavnicima stručnih službi o produženju autobusne linije 151, od Trga Stjepana Severa na ulicu Horvatnica. Nakon kraće rasprave te upoznavanja s kompletnom problematikom provedbe, vijeće  još jednom potvrđuje već prethodno donesen:

ZAKLJUČAK

Vijeće izražava čvrsti stav da se u što kražem roku ispune svi potrebni uvjeti navedeni u promemoriji, za produžetak autobusne linije 151, od Trga Stjepana Severa,  ulicom Horvatnica.

 Točka 5.

Nije bilo zahtjeva  građana.

Točka 6.

[bookmark: _GoBack]Vijećnik Karlo  Mandarić, postavio je pitanje ima  li saznanja,  u kojoj se fazi nalazi sanacija stare škole. Traženi upit bit će postvljen na koordinaciji predsjednika GČ Podsused-Vrapče i predsjednika mjesnih odbora.

Sjednica je završila u 20 sati i 30 minuta.





Predsjednik
Vijeća Mjesnog odbora
   Anđelko Vučenik v.r.























